262:: Cultura:: Justícia i dret:: Llengua::
"...la història, l'evolució tècnica de la mineria a la conca del Berguedà, el treball a la mina i la vida social a la colònia..."
Extret del post sobre El Museu de les Mines de Cercs [ + ]
A Francesc Fontbona, historiador de l'art
Aquest llibre és un homenatge acadèmic profundament merescut a Francesc Fontbona, com a reconeixement a la seva labor intel·lectual, i per valorar a qui avui podem afirmar que és la personalitat més destacada en l'estudi de l'art català dels segles XIX i XX.
Els seus nombrosos treballs, de gran excel·lència com a historiador de l'art, han servit per a posar al dia no només l'estudi del Modernisme com un dels moments culturals més brillants de l'art català, sinó també a nombrosos artistes que van treballar en aquest nou ambient artístic, com són el jove Picasso, Isidre Nonell i Gaudí, entre d'altres.
Dedicat a Maria Mercè Marçal i Montserrat Abelló
L'obra, de sis espectacles de teatre, dibuixa un mapa imaginari entre les dues escriptores Maria-Mercè Marçal i Montserrat Abelló, i com van viure l'efervescència col·lectiva que es va generar entorn de les Primeres Jornades Feministes de finals de maig de 1976 ("el maig de les dones").
Revista de Llengua i Dret, núm. 72, juny de 2019
Aquest número ofereix una secció monogràfica sobre els quaranta anys d'oficialitat i d'usos institucionals de les llengües pròpies de les comunitats autònomes; profunditza en aspectes com la toponímia lligada al desenvolupament de la normativa autonòmica i analitza la protecció dels drets lingüístics en les relacions privades segons l'evolució de les polítiques lingüístiques.
La secció monogràfica conclou amb un article que analitza la legislació reguladora lingüística dels mitjans de comunicació audiovisual a l'Estat espanyol.
El segon punt el componen de tres estudis sobre política lingüística i sociolingüística que analitzen l'ús de les llengües minoritàries a nivell estatal.
La revista també fa un recull comentat d'iniciatives parlamentàries del primer semestre de 2019, tramitades per impulsar i controlar l'acció política i de govern relacionades amb el multilingüisme, així com una descripció de la situació actual de la llengua aragonesa i les seves possibilitats d'estandardització.
Clouen el número quatre recensions bibliogràfiques.
Revista semestral que ofereix un enfocament teòric general del sistema juridicoadministratiu en totes les seves dimensions: l'autonòmica, l'estatal, l'europea i la internacional.
Aquest número dedica una secció monogràfica al futur de la integració europea.
També inclou una secció general amb articles com ara, una comparativa de la Llei de transparència catalana versus la llei anglesa, les controvèrsies de la Llei de renda garantida, i una revisió històrica dels usos lingüístics en l'ensenyament a Catalunya, entre d'altres.
La última secció és un dossier que fa especial referència al Brexit i l'estat de dret.
Revista d'Estudis Autonòmics i Federals.
Publicació periòdica que té com a objecte l'estudi a l'entorn de les principals àrees de recerca de l'Institut: l'evolució de l'Estat autonòmic, el sistema polític i institucional de Catalunya, el procés de constitucionalització de la Unió Europea i l'evolució del federalisme en el dret comparat.
Tots els números disponibles de la revista
El Diccionari de Bioètica, fruit de la iniciativa del Comitè de Bioètica de Catalunya, conté 922 entrades, que designen 699 conceptes classificats temàticament.
Cada article terminològic inclou una o més denominacions catalanes, equivalents en castellà i en anglès, la definició i, sovint, notes explicatives.
L'obra es completa amb un índex temàtic en català, que permet consultar les denominacions classificades per subàmbits, i amb dos índexs alfabètics, que permeten accedir al contingut dels articles a partir de les denominacions castellanes i angleses.